wickkiey/tamil-wikipedia-markdown huggingface dataset:
# பழுப்புக் கன்ன புல்வெட்டா


**பழுப்புக் கன்ன புல்வெட்டா** அல்லது **பழுப்புக் கன்ன அல்சிப்பே** (brown-cheeked fulvetta or brown-cheeked alcippe) ( புல்வெட்டாக்கள் இந்த இனத்துடன் நெருங்கிய தொடர்புடையவை அல்ல ) என்பது அல்சிப்பீடே குடும்பத்தைச் சேர்ந்த பறவையாகும். இது முன்பு **கலகலப்பான் சிலம்பன்** என்று அழைக்கப்பட்டது.  

சில தொடர்பில்லாத பறவையினங்கள் *அல்சிப்பே* பேரினத்தில் இருந்து நீக்கப்பட்டபிறகு இந்த இனம் பேரினத்தில் தக்கவைக்கப்பட்டது. இதன் நெருங்கிய உறவினர்களாக அநேகமாக பழுப்பு புல்வெட்டா மற்றும் கரும் புருவ புல்வெட்டா போன்றவை உள்ளன. ஜாவான் புல்வெட்டா மற்றும் நேபாள புல்வெட்டா ஆகியவையும் இந்தக் குழுவைச் சேர்ந்தவையாக இருக்கலாம்.  

பழுப்புக் கன்ன புல்வெட்டா வங்காளதேசம், இந்தியா, தென்கிழக்கு ஆசியாவில் இனப்பெருக்கம் செய்து வசிக்கும் பறவையாகும். இதன் வாழிடம் ஈரப்பதமான காடுகலும், புதர்க்காடுகலும் ஆகும். இந்த இனம், பெரும்பாலான சிலம்பன்களைப் போலவே, வலசை போவதில்லை. இவை குறுகிய வட்டமான இறக்கைகளைக் கொண்டவை. அவ்வளவு சிறப்பாக பறக்கக் கூடிய திறன் கொண்டவை அன்று.  

இந்த பாப்லர் தனது கூட்டை மரங்களில் அடர்த்தியான இலைகளின் மறைவில் கட்டுகிறது. பொதுவாக இரண்டு அல்லது மூன்று முட்டைகளை இடுகிறது.  

பழுப்புக் கன்ன புல்வெட்டா அதன் நீளமான வால் உட்பட 15 செ.மீ. நீளம் உடையது. இதன் தலையும் பிடரியும் பழுப்புத் தோய்ந்த சாம்பல் நிறம். உடலின் மேற்பகுதி ஆலிவ் தோய்ந்த பசுமை பழுப்பு.  

பழுப்புக் கன்னப் புல்வெட்டா குறுகிய, கருமையான அலகைக் கொண்டுள்ளது. இதன் முதன்மை உணவு பூச்சிகள் மற்றும் தேன் ஆகும். இது அடர்த்தியான தாவரங்களில் விரும்பி வாழ்வதால் இதைக் கவனிப்பது கடினம். இவை ஓயாது கலகலப்பாகக் கத்தியபடி ஆங்காங்கு தாவித் திரியும்.  

## கூடு கட்டுதல்
பழுப்புக் கன்னப் புல்வெட்டா சனவரி முதல் சூன் வரை கூடு கட்டுகின்றன. அச்செய்கை சனவரி-பிப்ரவரி மாதங்களில் உச்சத்தில் இருக்கும். அனூப் தாஸ் மற்றும் விஜயன் ஆகியோர் நடத்திய ஆய்வில், 50,000 சதுர மீட்டரில் மொத்தம் 38 கூடுகள் கண்டறியப்பட்டன. இதன் கூடுகளானது பாசி, வேர்கள், மரக்காளான், இலை, புல் ஆகியவனைக் கொண்டு ஒழுங்கற்ற கோப்பை வடிவிலானதாக இருந்தன. கூடுகள் தரையில் இருந்து சராசரியாக 68.21 செமீ உயரத்தில் சிறு கிளைகளில் அமைக்கபட்டிருந்தன. சராசரியாக கூட்டின் அகலம் 91.8 மிமீ என்றும் ஆழம் 48.7 மிமீ. என்றும் இருக்கும்.  

இது இரண்டு முதல் மூன்று முட்டைகளை இடும். அடைகாக்கும் காலம் 10 ± 2 நாட்கள். மேலும் கூடு கட்டும் காலம் 12 ± 2 நாட்கள். வெற்றிகரமான குஞ்சு பொரிப்பு 55% ஆகவும், கூட்டில் வளர்ந்து ஆளாகும் விகிதம் 32% ஆகவும் இருந்தது. கூடு கட்டுவதற்கு மிகவும் விருப்பமான தாவரங்களாக *லாசியன்தஸ் சிலியடஸ்* (36%) புதர்கள், அதைத் தொடர்ந்து *சப்ரோஸ்மா ஃபிராக்ரான்ஸ்* (27%) மற்றும் *தொட்டேயா சிலிகோசா* (23%) போன்றவை உள்ளன.  

## காட்சியகம்
# பழுப்புத் தொண்டை புல்வெட்டா


**பழுப்புத் தொண்டை புல்வெட்டா** அல்லது **லுட்லோவின் புல்வெட்டா** (brown-throated fulvetta or Ludlow's fulvetta) என்பது பாரடாக்ஸோர்னிதிடே குடும்பத்தைச் சேர்ந்த ஒரு பறவை இனமாகும். இது சாதாரண புல்வெட்டாக்களைப் போலவே, இது டிமாலிடே குடும்பத்தில், *அல்சிப்பே* அல்லது சில்விடே பேரினத்தில் நீண்ட காலமாக சேர்க்கப்பட்டிருந்தது. இது பூட்டான், சீனா, இந்தியா, மியான்மர், நேபாளம் ஆகிய நாடுகளில் காணப்படுகிறது.
# மணிப்பூர் புல்வெட்டா


**மணிப்பூர் புல்வெட்டா** அல்லது **காடிழுப்புத் தொண்டை புல்வெட்டா** (Manipur fulvetta or streak-throated fulvetta) என்பது பாரடாக்ஸோர்னிதிடே குடும்பத்தில் உள்ள ஒரு பறவை இனமாகும். இது வடகிழக்கு இந்தியாவில் உள்ள மணிப்பூர் மாநிலத்தின் பெயரில் அழைக்கப்படுகிறது. இது மற்ற சாதாரண புல்வெட்டாக்களைப் போலவே, இது நீண்ட காலமாக டிமாலிடே குடும்பத்தில் *அல்சிப்பே* அல்லது சில்விடேவில் பைரினத்தில் சேர்க்கப்பட்டிருந்தது. கூடுதலாக, இது நீண்ட காலமாக *எஃப். சினிரிசெப்ஸில்* ஒரு துணையினமாக சேர்க்கப்பட்டிருந்தது. மேலும் இந்த பறவைகள் அனைத்திற்கும் "காடிப்பழுப்புத் தொண்டை புல்வெட்டா" என்ற பொதுவான பெயர் பயன்படுத்தப்பட்டது. *எஃப். சினிரிசெப்ஸ்* இப்போது பழுப்புக்-ஹூட் புல்வெட்டா என்று அழைக்கப்படுகிறது.  

இது வடகிழக்கு இந்தியா, மியான்மர் மற்றும் யுன்னான் ஆகிய நாடுகளில் காணப்படுகிறது.  

இதன் இயற்கை வாழ்விடம் மிதவெப்பமண்டலக் காடு ஆகும். இதன் நிலை முதன்முதலில் 2008 இல் செம்பட்டியலுக்காக மதிப்பிடப்பட்டு, குறைந்த அக்கறை கொண்ட இனமாக மதிப்பிடப்பட்டுள்ளது.
# தைவான் புல்வெட்டா


**தைவான் புல்வெட்டா** (Taiwan fulvetta) என்பது சில்விடே குடும்பத்தைச் சேர்ந்த ஒரு பறவை இனமாகும். இது பிற சாதா புல்வெட்டாக்களைப் போலவே, நீண்ட காலமாக டிமாலிடே குடும்பத்தின் *அல்சிப்பே* பேரினத்தில் சேர்க்கப்பட்டிருந்தது. கூடுதலாக, இது நீண்ட காலமாக *F. cinereiceps* இல் ஒரு துணையினமாக வகைப்படுத்தபட்டிருந்தது.  

இந்த இனம் தைவானில் மட்டுமே உள்ளது.
# இளையபெருமாள்நல்லூர்


**இளையபெருமாள்நல்லூர்** (*Elayaperumalnallur*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.  

## மக்கள்தொகை
2011 மக்கள்தொகை கணக்கெடுப்பின்படி, இளையபெருமாள்நல்லூரில் 1766 ஆண்கள் மற்றும் 1696 பெண்கள் என மொத்தம் 3462 பேர் உள்ளனர்.
# சாம்பல் கொண்டை புல்வெட்டா


**சாம்பல் தலை புல்வெட்டா** ( ***Fulvetta cinereiceps*** ) என்பது பாரடாக்ஸோர்னிதிடே குடும்பத்தில் உள்ள ஒரு பறவை இனமாகும் . மற்ற பொதுவான புல்வெட்டாக்களைப் போலவே, டிமாலிடே குடும்பத்தில் *அல்சிப்பே* அல்லது சில்விடேவில் பேரினத்தில் நீண்ட காலமாக சேர்க்கப்பட்டிருந்தது.  

முன்பு, *எஃப். சினிரிசெப்ஸ்* மணிப்பூர் புல்வெட்டா என்று அறியப்பட்டது. இந்தப் பெயருடன் சரியாகக் குறிப்பிடப்படும் பறவை பிரிக்கப்பட்டு, இப்போது இது தனி இனமாகக் கருதப்படுகின்றது. *எஃப். சினிரிசெப்ஸின்* மற்றொரு முன்னாள் துணையினம், தைவான் புல்வெட்டா ( *எஃப். ஃபார்மோசானா* ) ஆகும்.  

இதன் இயற்கை வாழ்விடம் மிதவெப்பமண்டலக் காடு. இது பன்னாட்டு இயற்கைப் பாதுகாப்புச் சங்கத்தால் அச்சுறுத்தப்பட்டதாகக் கருதப்படவில்லை.
# எரவங்குடி


**எரவங்குடி** (*Eravangudy*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.  

## மக்கள்தொகை
2001 மக்கள்தொகை கணக்கெடுப்பின்படி, எரவங்குடியில் 2273 ஆண்கள் மற்றும் 2216 பெண்கள் என மொத்தம் 4489 பேர் உள்ளனர்.
# இருகையூர்


**இருகையூர்** (*Irugaiyur*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.  

தி. பாலூர் பகுதிக்கு உட்பட்ட இருகையூர் கிராம ஊராட்சியில் 1. இருகையூர் 2 வெண்நல்லூர் 3. கொட்டியல் 4. குளத்துக்குப்பம் என நான்கு கிராமங்கள் உள்ளன.  

## மக்கள்தொகை
2001 மக்கள்தொகை கணக்கெடுப்பின்படி, இருகையூரில் 1637 ஆண்கள் மற்றும் 1731 பெண்கள் என மொத்தம் 3368 பேர் உள்ளனர்.
# கீழக்குடியிருப்பு


**கீழக்குடியிருப்பு** (*Keelakudiyiruppu*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.  

## மக்கள்தொகை
2011 மக்கள்தொகை கணக்கெடுப்பின்படி, கீழக்குடியிருப்பில் 2041 ஆண்கள் மற்றும் 2052 பெண்கள் என மொத்தம் 4093 பேர் உள்ளனர்.
# வெண்புருவ புல்வெட்டா


**வெள்ளைப் புருவ புல்வெட்டா** (*White-browed fulvetta*) என்பது பாரடாக்சோர்னிதிடே குடும்பத்தைச் சேர்ந்த ஒரு பறவை இனமாகும். இது மற்ற சாதாரணப் புல்வெட்டாக்களைப் போலவே, நீண்ட காலமாக டிமாலிடே குடும்பத்தில், *அல்சிப்பே* அல்லது சில்விடேவில் பேரினத்தில் சேர்க்கப்பட்டிருந்தது.  

இந்தியத் துணைக்கண்டம் மற்றும் தென்கிழக்கு ஆசியா முழுவதும் பரவியுள்ளது. இது பூட்டான், இந்தியா, மியான்மர், நேபாளம், வியட்நாம் ஆகிய நாடுகளைச் சேர்ந்தது. இதன் இயற்கை வாழ்விடம் மிதவெப்ப மண்டலக் காடுகள் ஆகும்.  

## காட்சியகம்
# கடுகூர்


**கடுகூர்** (*Kadugur*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள அரியலூர் வட்டத்தில் உள்ள ஒரு கிராமம் ஆகும்.  

## மக்கள்தொகை
2001 மக்கள் தொகை கணக்கெடுப்பின்படி, கடுகூரில் 2,014 ஆண்கள் மற்றும் 1,910 பெண்கள் என மொத்தம் 3,924 பேர் உள்ளனர்.  

; வருவாய் கிராமங்கள்  

1. கடுகூர்
1. அயன் ஆத்தூர்
1. கே.பொய்யூர்
1. பூமுடையான்பட்டி
1. தலையாரிக்குடிகாடு
1. கோபாலன் குடிகாடு
1. நுரையூர்

;  

; பொது வசதி  

1. அரசு மருத்துவமனை - கடுகூர்
1. அரசு மேல்நிலைப் பள்ளி - அயன் ஆத்தூர்
1. அரசு தொடக்கப்பள்ளி - அயன் ஆத்தூர், கே.பொய்யூர், தலையாரிக்குடிகாடு, கோபிலியன் குடிகாடு
1. தனியார் பள்ளிகள் - கடுகூர் (திருமுருகன் உதவி பெறும் தொடக்கப்பள்ளி)
1. விளையாட்டு மைதானம் - ஏ. பி. ஜே. அப்துல் கலாம் துடுப்பாட்ட மைதானம்
# சீன புல்வெட்டா


**சீன புல்வெட்டா** ( ***Fulvetta striaticollis*** ) என்பது பாரடாக்சோர்னிதிடே குடும்பத்தைச் சேர்ந்த ஒரு பறவை இனமாகும். இது மற்ற சாதாரணப் புல்வெட்டாக்களைப் போலவே, நீண்ட காலமாக டிமாலிடே குடும்பத்தில், *அல்சிப்பே* அல்லது சில்விடேவில் பேரினத்தில் சேர்க்கப்பட்டிருந்தது.  

இது சீனாவில் காணப்படுகிறது.
# இந்தோசீன புல்வெட்டா


**இந்தோசீனீன புல்வெட்டா** ( *Indochinese fulvetta* ) என்பது பாரடாக்சோர்னிதிடே குடும்பத்தைச் சேர்ந்த ஒரு பறவை இனமாகும். இது மற்ற சாதாரணப் புல்வெட்டாக்களைப் போலவே, நீண்ட காலமாக டிமாலிடே குடும்பத்தில், *அல்சிப்பே* அல்லது சில்விடேவில் பேரினத்தில் சேர்க்கப்பட்டிருந்தது. இது முன்பு கண்கண்ணாடி புல்வெட்டா, *எஃப். ரூஃபிகாபிலாவின்* துணை இனமாகக் கருதப்பட்டது.  

இது லாவோஸ் மற்றும் வியட்நாமில் காணப்படுகிறது. அதன் இயற்கை வாழ்விடம் மிதவெப்ப மண்டலக் காடுகள் ஆகும்.
# கண்கண்ணாடி புல்வெட்டா


**கண்கண்ணாடி புல்வெட்டா** ( *Spectacled fulvetta* ) என்பது பாரடாக்சோர்னிதிடே குடும்பத்தைச் சேர்ந்த ஒரு பறவை இனமாகும். இது மற்ற சாதாரணப் புல்வெட்டாக்களைப் போலவே, நீண்ட காலமாக டிமாலிடே குடும்பத்தில், *அல்சிப்பே* அல்லது சில்விடேவில் பேரினத்தில் சேர்க்கப்பட்டிருந்தது.  

இது சீனாவில் காணப்படுகிறது. இதன் இயற்கை வாழ்விடம் மிதவெப்பமண்டலக் காடுகள் ஆகும்.
# சீரியம் மோனோசெலீனைடு


## தயாரிப்பு
சீரியம் செலீனைடுடன் சோடியம் உலோகத்தைச் சேர்த்து 600° செல்சியசு வெப்பநிலைக்கு சூடுபடுத்தினால் ஒடுக்க வினை நிகழ்ந்து சீரியம் மோனோசெலீனைடு உருவாகிறது. சீரியம் செலீனைடுடன் கால்சியம் உலோகத்தைச் சேர்த்து 1000° செல்சியசு வெப்பநிலைக்கு சூடுபடுத்தினாலும் ஒடுக்க வினை நிகழ்ந்து சீரியம் மோனோசெலீனைடு உருவாகிறது.  

: Ce<sub>2</sub>Se<sub>3</sub> + CeH<sub>2</sub> → 3 CeSe + H<sub>2</sub>↑  

## பண்புகள்
பல அரியமண் மோனோசால்கோசெனைடுகளைப் போலவே, சீரியம் மோனோசெலீனைடும் உலோக-வகை மின் கடத்துத்திறன் மற்றும் NaCl-வகை படிக அமைப்பைக் கொண்டுள்ளது.
# புல்வெட்டா



**புல்வெட்டா** (*Fulvetta*) என்பது பாசரைன் பறவைகளின் பேரினமாகும். இப்பேரினம் முதலில் 1877-ல் முன்மொழியப்பட்டது. இது சமீபத்தில் **வழக்கமான புல்வெட்டாக்களுக்காக** மீண்டும் நிறுவப்பட்டது. இது திமாலிடே (பழைய உலக சிலம்பன்) *அல்சிப்பே* பேரினத்தைச் சேர்ந்த குருவிகளின் உறவினர்களுடன் நீண்ட காலமாகச் சேர்க்கப்பட்டுள்ளது. ஆனால் இவை உண்மையில் கிளி அலகு பறவைகளுடன் மிகவும் நெருங்கிய தொடர்புடையவை. எனவே இவை இப்போது பாரடாக்சோர்னிதிடே குடும்பத்தில் வைக்கப்பட்டுள்ளன.  

## சிற்றினங்கள்
*புல்வெட்டா* பேரினமானது பின்வரும் எட்டு சிற்றினங்களைக் கொண்டுள்ளது.  

| கண்கண்ணாடி புல்வெட்டா | *புல்வெட்டா ரூஃபிகாபிலா* | சீனா |
| --- | --- | --- |
| இந்தோசீன புல்வெட்டா | *புல்வெட்டா டானிசி* | லாவோஸ், வியட்நாம் |
| சீன புல்வெட்டா | *புல்வெட்டா ஸ்ட்ரைடிகோலிசு* | சீனா |
| வெண்புருவ புல்வெட்டா | *புல்வெட்டா வினிபெக்டஸ்* | தென்கிழக்கு ஆசியாவில் பூட்டான், இந்தியா, மியான்மர், நேபாளம், வியட்நாம் |
| சாம்பல் கொண்டை புல்வெட்டா | *புல்வெட்டா சினிரிசெப்சு* | மணிப்பூர் |
| தைவான் புல்வெட்டா | *புல்வெட்டா பார்மோசனா* | தைவான் |
| மணிப்பூர் புல்வெட்டா | *புல்வெட்டா மணிபுரென்சிசு* | வடகிழக்கு இந்தியா, மியான்மர், யுன்னான் |
| பழுப்புத் தொண்டை புல்வெட்டா | *புல்வெட்டா லுட்லோவி* | பூட்டான், சீனா, இந்தியா, மியான்மர், நேபாளம் |
# சித்தம் நர்சி ரெட்டி

**சித்தம் நர்சி ரெட்டி** (*Chittem Narsi Reddy*) இந்தியாவைச் சேர்ந்த ஓர் அரசியல்வாதியாவார். தெலுங்கானா மாநிலத்தைச் சேர்ந்த இவர் சுதந்திரப் போராட்ட வீரராகவும் அறியப்படுகிறார். மூன்று முறை சட்டமன்ற உறுப்பினராகவும், இரண்டு முறை மாநிலச் சட்டமன்ற மேலவை உறுப்பினராகவும் பதவி வகித்துள்ளார். சனதா தளம் கட்சியின் சார்பாக 1985, 1989 மற்றும் 2004 ஆம் ஆண்டுகளில் நடைபெற்ற ஆந்திரப் பிரதேச சட்டப் பேரவையின் மக்தல் சட்டமன்றத் தொகுதியிலிருந்து மூன்று முறை சட்டமன்ற உறுப்பினராகத் தேர்ந்தெடுக்கப்பட்டார்.  
## இளமைப் பருவம்
நாராயணப்பேட்டை மாவட்டம் தன்வாடாவில் சித்தம் நர்சிரெட்டி பிறந்தார். அதன் பிறகு மக்தலில் குடியேறினார். இவரது தந்தையின் பெயர் ராம் ரெட்டி என்பதாகும். மெட்ரிகுலேசன் வரை தன்வாடா, நாராயணப்பேட்டை அரசுப் பள்ளிகளில் படித்தார்.  

## அரசியல் வாழ்க்கை
1978 ஆம் ஆண்டில் சனதா கட்சி சார்பில் நர்சிரெட்டி போட்டியிட்டு இந்திரா காங்கிரசு கட்சியின் வேட்பாளரான நரசிம்மு நாயுடுவிடம் தோல்வியடைந்தார். அதன்பிறகு 1985 ஆம் ஆண்டில் சனதா கட்சி சார்பில் போட்டியிட்டு காங்கிரசு வேட்பாளர் நரசிம்மு நாயுடுவை தோற்கடித்து முதல் முறையாக சட்டசபைக்குள் நுழைந்தார்.1989 ஆம் ஆண்டில் சனதா தளம் சார்பில் போட்டியிட்டு காங்கிரசு வேட்பாளர் நரசிம்மு நாயுடுவை தோற்கடித்தார். அதன் பிறகு காங்கிரசு கட்சியில் இணைந்தார். 1999 ஆம் ஆண்டில் காங்கிரசு சார்பில் போட்டியிட்டு தெலுங்கு தேசம் கட்சி வேட்பாளர் எல்கோட்டி எல்லாரெட்டியிடம் தோல்வியடைந்தார். 2004 ஆம் ஆண்டில் காங்கிரசு கட்சி சார்பில் போட்டியிட்டு பாரதிய சனதா வேட்பாளர் நாகுராவ் நமாச்சியை தோற்கடித்தார்.  

## இறப்பு
2015 ஆம் ஆண்டு ஆகத்து மாதம் 15 அன்று, நாராயணப்பேட்டையில் தேசியக் கொடியை ஏற்றிவிட்டு, வளர்ச்சித் திட்டத்தில் பங்கேற்பதற்காக உள்ளூர் எஸ்சிவாடாவுக்குச் சென்ற நர்சிரெட்டி, நக்சலைட்டுகளின் துப்பாக்கிச் சூட்டில் கொல்லப்பட்டார்.
# கருஞ்சிவப்பு வால் ஈப்பிடிப்பான்


**கருஞ்சிவப்பு வால் ஈப்பிடிப்பான்** ( *Rusty-tailed flycatcher* ) என்பது குருவி வரிசையைச் சேர்ந்த மஸ்சிகாபிடே குடும்பத்தைச் சேர்ந்த ஒரு சிறிய பறவையாகும். இது முக்கியமாக இந்திய துணைக்கண்டத்தின் வடக்குப் பகுதிகளிலும், தென்மேற்கு இந்தியாவின் சில பகுதிகளிலும், உசுபெக்கிசுத்தான் மற்றும் தஜிகிஸ்தான் உள்ளிட்ட நடு ஆசியாவின் சில பகுதிகளிலும் காணப்படுகிறது. இந்த இனம் ஓரளவு வலசை போகிறது, மத்திய ஆசிய பறவைகள் இந்தியாவிற்கு, அரேபிய கடலில் தென்மேற்கு இந்திய கடற்கரை வரை, கருநாடகம் மற்றும் கேரளத்திற்கு வலசை வருகின்றன.  

பிற பகுதியில் உள்ள பறவைகள், குறிப்பாக கீழ் இமயமலையில் உள்ளவை, ஆண்டு முழுவதும் தங்கள் சொந்த பகுதிகளிலேயே தங்கி, அங்கேயே இனப்பெருக்கம் செய்கின்றன. இந்த இனம் இந்தியாவின் பிற பகுதிகளுக்கும் அவ்வப்போது வழிதவறி சென்று அலைந்து திரிகிறது.  

கருஞ்சிவப்பு வால் ஈப்பிடிப்பான் நீளமும், எடையும் கொண்டது. பாலினங்களுக்கு இடையில் இறகு நிறங்களில் வேறுபாடு இல்லை.
# காளி பல்டன் மந்திர்


**காளி பல்டன் மந்திர்** (*Kali Paltan Mandir*) இந்தியாவின் உத்திரப் பிரதேச மாநிலத்தில் உள்ள மீரட்டில் இராணுவ முகாமுக்கு அருகில் உள்ளது. ஔகர்நாத் மந்திரி சிவன் கோவில் பொதுவாக காளி பல்டன் மந்திர் என்று அழைக்கப்படுகிறது. 1844 ஆம் ஆண்டு நிலத்தடியில் சிவலிங்கம் கண்டுபிடிக்கப்பட்டதைத் தொடர்ந்து இக்கோவில் நிறுவப்பட்டது. நவீன பெரிய கோவில் வளாகத்திற்கான அடிக்கல் 1968 ஆம் ஆண்டில் நாட்டப்பட்டது. 1857 இந்திய சுதந்திரப் போர் தொடங்கியபோது இந்திய சிப்பாய்கள் முதல் துப்பாக்கிச் சூடு நடத்திய நீர் கிணறு இந்தக் கோயிலில் உள்ளது.  

## படக்காட்சியகம்
# சிறீநாதர்


**சிறீநாதர்** (*Srinatha*) ( சுமார் 1355-1360 - 1441) 15 ஆம் நூற்றாண்டின் நன்கு அறியப்பட்ட தெலுங்கு கவிஞர் ஆவார். இவர் பிரபந்த பாணி கலவையை பிரபலப்படுத்தினார்.  

## சுயசரிதை
சிறீநாதர், 1355/1360 இல் கிருஷ்ணா மாவட்டத்தில் கூடூர் மண்டலத்தில் உள்ள காலபடம் என்ற கிராமத்தில் தெலுங்கு நியோகி பிராமணக் குடும்பத்தில் பீமாம்பா மற்றும் மாரய்யா ஆகியோருக்கு பிறந்தார்  

சிறீநாதர் தெலுங்கில் *கவி சர்வபௌமா* (கவிகளின் அரசர்) என்று மதிக்கப்பட்டார். மேலும் பல மன்னர்களால் ஆதரிக்கப்பட்டார். கொண்டவீடு கோட்டை வேமா ரெட்டியின் அரசவையில் அமைச்சராகப் பணியாற்றினார். தனது இலக்கியத் திறமைக்கு ஈடாக தேவரகொண்டாவின் லிங்கமநேடு ஆட்சியாளரிடமிருந்து *நந்திகண்ட பொத்தராஜு கட்டாரி என்ற* மதிப்புமிக்க கத்தியைப் பெற முடிந்தது. இவர் ஏராளமான புத்தகங்களை தயாரித்து அரசர்களுக்கு அர்ப்பணித்து ஆடம்பரமான வாழ்க்கையை அனுபவித்தார். இருப்பினும், தனது வாழ்நாளின் இறுதியில் வறுமையால் அவதிப்பட்டதாகத் தெரிகிறது. 1441 இல் சிறீநாதர் இறந்தார்.  

திரைப்படங்களில் காட்டப்படுவது போல் இவர் மற்றொரு பிரபல தெலுங்குக் கவிஞர் போத்தன்னாவின் மைத்துனர் அல்ல.  

## பணிகள்
*பண்டிதாராத்யசரிதம்*, *சிவராத்திரி மகாத்யம்*, *ஹரவிலாசமு*, *பீமகாண்டம்*, *காசிகாண்டம்*, சி*ருங்கார நைசதம்*, *பழநதி* வீரசரித்திரம், *தனஞ்சய விஜயம்*, மருதராட்சரித்திரம், *சிருங்காராதிபிகா* மற்றும் *கிருதாபிராமம்*, *சாலிவாஹன கதா சப்தசதியை* பிராகிருதத்திலிருந்து தெலுங்கிற்கு மொழிபெயர்த்தார்.  

## பிரபலமான கலாச்சாரத்தில்
பப்பு என்று அறியப்பட்ட சத்திராசு லட்சுமி நாராயணா இயக்கிய *சிறீநாத கவி* என்ற இவரது வாழ்க்கை வரலாறு திரைப்படம் 1993 ஆம் ஆண்டில் நடிகர் என். டி. ராமராவ் மற்றும் ஜெயசுதா ஆகியோரின் நடிப்பில் வெளியானது.  

1942 இல் வாகினி ஸ்டுடியோஸ் தயாரித்த *பக்த போத்தன்னா என்ற* தெலுங்கு திரைப்படத்தில் சிறீநாதர் ஒரு முக்கிய கதாபாத்திரமாக சித்தரிக்கப்பட்டுள்ளார். திரைப்படத்தில் வி. நாகையா போத்தன்னாவாகவும், கௌரிநாத சாஸ்திரி சிறீநாதராக நடித்திருந்தனர்.
# போத்தன்னா



**பம்மேரா போத்தனா** (*Bammera Pothana*) (1450-1510) பாகவத்தை சமசுகிருதத்திலிருந்து தெலுங்கிற்கு மொழிபெயர்த்ததற்காக அறியப்பட்ட மிகவும் பிரபலமான ஒரு தெலுங்குக் கவிஞர் ஆவார். இவர் சமசுகிருத அறிஞரும் ஆவார். இவரது படைப்பான *சிறீமத்பாகவதமு*, தெலுங்கில் *போத்தன்னா பாகவதம்* என்று பிரபலமாக அழைக்கப்படுகிறது.  

## ஆரம்ப கால வாழ்க்கை
போத்தன்னா பம்மேரா கிராமத்தில் ஒரு நியோகி பிராமணக் குடும்பத்தில் பிறந்தார்.  

## இலக்கிய வாழ்க்கை
சிறுவயதிலேயே மன்னன் சிறீசிங்க பூபாலனின் துணைவியான போகினியைப் புகழ்ந்து எழுதப்பட்ட *போகினி தண்டகம்* என்ற கவிதையை எழுதினார். *வீரபத்ர விஜயமு* என்ற இவரது இரண்டாவது படைப்பு சிவபெருமானின் அங்கமான வீரபத்திரரின் சாகசங்களை விவரிக்கிறது. தட்சனின் யாகத்தை அழித்ததே முக்கிய கருப்பொருள்.  

### துன்புறுத்தல்
இராசகொண்டாவின் (இன்றைய நல்கொண்டா மாவட்டம்) பத்ம நாயக்க மன்னன் போத்தன்னாவை தனக்கு 'ஆந்திர மகா பாகவதத்தை' அர்ப்பணிக்கக் கேட்டுக்கொண்டான். மன்னரே ஒரு அறிஞர் மற்றும் நன்கு அறியப்பட்ட சமசுகிருத நாடகமான *உருத்ரநவசுதாகரா* உட்பட பல படைப்புகளை எழுதியவர். ஆனால், போத்தன்னா மன்னனின் கட்டளைக்குக் கீழ்ப்படிய மறுத்து, இராமனுக்கு பாகவதத்தை அர்ப்பணித்தார்.
# அட்னன் சமி


ஐக்கிய இராச்சியத்தில் தனது கல்வியை முடித்த இவர் கனடாவில் தனது வாழ்க்கையை கழித்தார். பஷ்தூன் வம்சாவளியைச் சேர்ந்தவரும் பாக்கித்தான் விமானப்படை வீரருமான அர்சத் சமி கான் என்பவருக்கும் சம்மு காசுமீரைச் சேர்ந்த நவ்ரீன் ஆகியோருக்குப் பிறந்தார். 2016ல் இந்தியக் குடிமகன் ஆனார். இந்திய அரசு 26 ஜனவரி 2020 அன்று பத்மசிறீ விருது வழங்கி கௌரவித்தது.
# மகபத் மக்பரா வளாகம்


**மகபத் மக்பரா** (*Mahabat Maqbara*) மற்றும் **பகாவுதீன் மக்பரா**(*Bahauddin Maqbra*) என்பது இந்தியாவின் குசராத்தின் ஜூனாகத்தில் உள்ள கல்லறைகள் ஆகும். இவை முறையே 1892 மற்றும் 1896 இல் முடிக்கப்பட்டு, ஜுனாகத் மாநிலத்தின் நவாப் இரண்டாம் மகபத் கான் மற்றும் அவரது மந்திரி பகாவுதீன் உசைன் பார் ஆகியோருக்கு அர்ப்பணிக்கப்பட்டது.  

## வரலாறு
பாபி வம்சத்தின் நவாப்கள் முந்தைய ஜூனாகத் மாநிலத்தை ஆண்டனர். மகபத் மக்பராவின் கட்டுமானம் 1878 இல் இரண்டாம் நவாப் மகபத் கான் (1851-82) அவர்களால் தொடங்கப்பட்டது. 1892 இல் மூன்றாம் நவாப் பகதூர் கான் (1882-92) ஆட்சியின் போது முடிவடைந்தது. இதில் இரண்டாம் மகபத் கானின் கல்லறை உள்ளது. இது குசராத் பண்டைய நினைவுச்சின்னங்கள் மற்றும் தொல்லியல் தளங்கள் மற்றும் எச்சங்கள் சட்டம், 1965இன்  

இந்த கல்லறைகளின் உள் மற்றும் வெளிப்புற முகப்பில் செதுக்கல்கள் மற்றும் மஞ்சள் கலந்த வெளிர் பழுப்பு நிற வெளிப்புறத்துடன் வளைவுகள் உள்ளன. வெங்காய வடிவ குவிமாடங்கள், பிரஞ்சு சாரளங்கள், சிற்பங்கள், பளிங்கு வேலைப்பாடுகள் மற்றும் வெள்ளி கதவுகள் உள்ளன. இந்த சமாதிகளில் ஒன்றின் நான்கு பக்கங்களிலும் உள்ள மினாரட்டுகளை சுற்றி முறுக்கு படிக்கட்டுகள் உள்ளன.  
ஜமா மசூதி ஒன்று இதே போன்ற கட்டிடக்கலை பாணியுடன் அருகில் அமைந்துள்ளது.  

## இதனையும் காண்க

- உபர்கோட் கோட்டை
# உருத்ரதாமனின் ஜூனாகத் பாறைக் கல்வெட்டு


**உருத்ரதாமனின் ஜூனாகத் பாறைக் கல்வெட்டு ** (*Junagadh rock inscription of Rudradaman*) என்றும் ** கிர்நார் பாறைக் கல்வெட்டு** என்றும் அழைக்கப்படும் இது மேலைச் சத்ரபதி ஆட்சியாளர் முதலாம் ருத்திரதாமன் காலத்தில் ஒரு பாறையில் பொறிக்கப்பட்ட சமசுகிருத உரைநடை ஆகும். இது இந்தியாவின் குசராத்தின் ஜூனாகத் அருகே கிர்நார் மலைக்கு அருகில் அமைந்துள்ளது. கல்வெட்டு கி.பி.150 க்குப் பிறகு தேதியிடப்பட்டது. ஜூனாகத் பாறையில் முதலாம் உருத்ரதாமன், ஸ்கந்தகுப்தர் ஆகியோரின் கல்வெட்டுகளுடன் அசோகரின் கல்வெட்டுகளும் உள்ளன (அசோகரின் பதினான்கு முக்கிய பாறைகளில் ஒன்று).  

## விளக்கம்
இந்த கல்வெட்டு இந்தியாவின் குசராத்தின் கதியவாட் பகுதியில் உள்ள ஜூனாகத் நகரின் கிழக்கே ஒரு பெரிய பாறையில் காணப்படுகிறது. இது கிர்நார் மலையின் அடிவாரத்திற்கு அருகில் உள்ளது. உருத்ரதாமன் கல்வெட்டு என்பது பாறையில் காணப்படும் மூன்று குறிப்பிடத்தக்க கல்வெட்டுகளில் ஒன்றாகும். இது காலவரிசைப்படி இரண்டாவதாக உள்ளது. மிகப் பழமையான கல்வெட்டு அசோகர் ஆணைகளின் பதிப்பாகும். கடைசி மற்றும் மூன்றாவது கல்வெட்டு ஸ்கந்தகுப்தனின் கல்வெட்டு ஆகும். உருத்ரதாமன் கல்வெட்டு அசோகர் ஆணைக்கு அருகே சற்று மேலே உள்ளது. இது கி.பி.150 க்குப் பிறகு தேதியிட்டது.  

கல்வெட்டில் வெவ்வேறு நீளம் சுமார் 5.5 அடி உயரம் மற்றும் 11 அடி அகலம் கொண்ட இருபது கோடுகள் உள்ளன. முதல் பதினாறு கோடுகள் பகுதிகளாகப் பெரிதும் சேதமடைந்து முழுமையடையாமல் உள்ளன. வேண்டுமென்றே சேதப்படுத்தப்பட்டிருக்கலாம். அல்லது இயற்கையான பாறை உரித்தலால் இவ்வாறு நிகழ்ந்திருக்கலாம். மொத்த உரையில் 15 சதவிகித உரை அறிய முடியவில்லை. கடைசி நான்கும் முழுமையான நல்ல நிலையில் உள்ளது. கீல்ஹார்னின் கூற்றுப்படி, எழுத்துக்கள் குப்த சாம்ராஜ்யத்திலும் ஸ்கந்தகுப்தனின் கல்வெட்டுகளிலும் பின்னர் கண்டுபிடிக்கப்பட்ட "தீர்மானமான தெற்கு எழுத்துக்களின்" முந்தைய வடிவமாகும். பொறிக்கப்பட்ட எழுத்துக்கள் சுமார் 7/8 அங்குல உயரம் கொண்டவை.  

## முக்கியத்துவம்
கல்வெட்டு உருவாக்கப்படுவதற்கு ஏறக்குறைய 500 ஆண்டுகளுக்கு முன்னர், பண்டைய இந்தியாவில் பொதுப்பணிகளின் வரலாற்றுப் பதிவாக இந்த கல்வெட்டு குறிப்பிடத்தக்கது. மௌரியப் பேரரசை நிறுவிய சந்திரகுப்த மௌரியர் வைசிய புஷ்யகுப்தன் ஆட்சி செய்த காலத்தில், அருகில் சுதர்சனம் என்ற நீர்த்தேக்கம் கட்டப்பட்டதைக் குறிப்பிடுகிறது. பின்னர், அசோகரின் ஆட்சியின் போது, துஷாஸ்பா என்ற யவன மன்னன் ஒரு வழித்தடத்தைக் கட்டுவதைக் குறிப்பிடுகிறது. கேம்பிரிட்ஜ் பல்கலைக்கழகத்தின் தெற்காசிய தொல்லியல் பேராசிரியரான திலீப் சக்ரவர்த்தியின் கூற்றுப்படி, கல்வெட்டு பண்டைய இந்தியாவில் வரலாற்றுப் பதிவுகளை வைத்திருக்கும் பாரம்பரியத்திற்கு ஒரு சான்றாகும். ஏனெனில் உருத்ரதாமன் இல்லையெனில் கிமு 4 ஆம் நூற்றாண்டில் திட்டத்தில் ஈடுபட்டவர்களின் பெயர்களை அறிந்திருக்க முடியாது அல்லது கி.பி.150 இல் உருத்ரதாமன் தனது சமசுகிருத கல்வெட்டுகளை மேம்படுத்துவதற்கு முன், பின்வரும் நூற்றாண்டுகளில் நீர் தேக்கத்தில் பணிபுரிந்தவராக இருக்கலாம்.  

நவீன கால நகரமான ஜூனாகத் பழங்கால வேர்களைக் கொண்டிருப்பதாக பதிவு செய்வதில் கல்வெட்டு குறிப்பிடத்தக்கது. மேலும் இது கிபி 2 ஆம் நூற்றாண்டில் கிரிநகரம் என்று அழைக்கப்பட்டது. கிர்நார் மலை அப்போது ஊர்ஜயத் என்று அழைக்கப்பட்டது.  

## புகைப்படங்கள்

## இதனையும் காண்க

- ஆத்திபாத பிராமி கல்வெட்டு
- நானாகாட் கல்வெட்டு
- வாசு நிலைக்கதவு கல்வெட்டுக்கள்]
# செம்மார்பு ஈப்பிடிப்பான்


**செம்மார்பு ஈப்பிடிப்பான்** ( Red-breasted flycatcher ) என்பது குருவி வரிசையைச் சேர்ந்த பழைய உலக ஈப்பிடிப்பான் ஆகும். இது கிழக்கு ஐரோப்பா மற்றும் நடு ஆசியா முழுவதும் இனப்பெருக்கம் செய்கிறது. குளிர்காலத்தில் தெற்காசியாவுக்கு வலசை போகிறது. ஆசிய இனமான *Ficedula albicilla*, முன்பு செம்மார்பு ஈப்பிடிப்பானின் துணையினமாகக் கருதப்பட்டது, சாம்பல் நிறம் சூழ்ந்த செந்தொண்டை மற்றும் வித்தியாசமான பாடல் பாடல் பாடுவதாக இருந்தது. அது இப்போது செந்தொண்டை ஈப்பிடிப்பான் ( பல்லாஸ், 1811) என தனி இனமாக பிரிக்கப்பட்டுள்ளது.  

செம்மார்பு ஈப்பிடிப்பான் சிறிய அளவிலான ஒரு பறவையாகும். இது சுமார் 11-12 செ. மீ. நீளம் இருக்கும். இது சாம்பல் நிற தலையுடனும், ஆரஞ்சு தொண்டையுடனும், உடலின் மேற்பகுதி பழுப்பு நிறத்திலும், அடிப்பகுதி வெள்ளை நிறத்திலும் இருக்கும். அலகு கருப்பாகவும், பறக்கும் பூச்சிகளைப் பிடிக்க வசதியாக அகலமாகவும் அதேசமயம் கூர்மையான வடிவத்தையும் கொண்டதாக இருக்கும். இது பறக்கும் பூச்சிகளை பிடித்து உண்பதுடன், ஓக் இலைகளுக்கு இடையில் உள்ள கம்பளிப் பூச்சிகளை வேட்டையாடுகிறது மேலும் சிறு பழங்களையும் உண்கிறது. வாலடி இறகுகள் வெண்மையாக இருக்கும். நகரும்போது பெரும்பாலும் வாலை மேலே தூக்கியபடி இருக்கும். இவை பறந்தோ அல்லது சில சமயங்களில் தரையிலோ பூச்சிகளை தேடிப் பிடிக்கின்றன. குளிர்காலத்தில் இவை பெரும்பாலும் அமைதியாக இருக்கும். பிற காலங்களில் *சிப்-சிப்-சிஆர்ஆர்ஆர்ஆர்* என குரல் எழுப்பியபடி இருக்கும். இவற்றின் இனப்பெருக்க காலத்தில், ஐரோப்பிய பலவண்ண ஈப்பிடிப்பானைப் போன்ற மெல்லிசை சீழ்க்கை பாடல்களைப் பாடும்.  

இனப்பெருக்கம் செய்யாத காலத்தில் ஆண், பெண், முதிர்சியடையாத ஈப்பிடிப்பான்கள் பழுப்பு நிறத் தலைகளோடு, தொண்டையில் நிறப்பட்டை இன்றி காணப்படும்.  

இவை முக்கியமாக இலையுதிர் காடுகளில், குறிப்பாக நீர்நிலைக்கு அருகில் காணப்படுகின்றன. இவை மரப் பொந்து அல்லது மரத்தில் உள்ள இடைவெளியில் கூடு கட்டுகின. நான்கு முதல் ஏழு முட்டைகளை இடுகின்றன.  

1973-2002 வரை போலந்தில் இவை இனப்பெருக்கம் செய்யும் பகுதியில் இவற்றின் வசந்த கால வருகையைப் பற்றிய ஆய்வுகளில், அதிகரித்து வரும் புவி வெப்பமயமாதலால் ஆண் பறவைகள் முன்னதாகவே திரும்பி வருவதைக் காட்டுகின்றன.
# ஆப்கான் சிலம்பன்



**ஆப்கான் சிலம்பன்** (***ஆர்கியா ஹூட்டோனி***) என்பது லியோத்ரிச்சிடே குடும்பத்தில் உள்ள ஒரு பறவை சிற்றினமாகும். இது தென்கிழக்கு ஈராக்கிலிருந்து தென்மேற்கு பாக்கித்தான் வரை காணப்படுகிறது. இது முன்னர் தவிட்டிச் சிலம்பன் துணையினமாகக் கருதப்பட்டது.  

தவிட்டுச் சிலம்பனுடன் ஒப்பிடும் போது, ஆப்கான் சிலம்பன் தனது மார்பகத்திலும் பக்கங்களிலும் கருமையான கோடுகளைக் கொண்டுள்ளது. இதன் அலகும் தடித்துக் காணப்படும். குரல் வளமும் வேறுபட்டது. இந்த சிற்றினத்தின் கீழ் இரண்டு துணையினங்கள் அங்கீகரிக்கப்பட்டுள்ளன. ஈராக் மற்றும் மேற்கு ஈரானில் காணப்படும் *சல்வதோரி* (டி பிலிப்பி, 1865) மற்றும் கிழக்கு ஈரானிலிருந்து ஆப்கானிஸ்தான் வழியாகக் கிழக்கு தென்மேற்கு பாக்கிதான் வரை *ஹட்டோனி* (பிளைத், 1847) ஆகியவை ஆப்கானிய சிலம்பன் குழுவில் அடங்கும்.  

ஆப்கான் சிலம்பன் முன்னர் *துருடோய்ட்சு* பேரினத்தில் வைக்கப்பட்டது. ஆனால் 2018-ல் ஒரு விரிவான மூலக்கூறு தொகுதி பிறப்பு ஆய்வின் வெளியீட்டைத் தொடர்ந்து, புதிதாக தோற்றுவிக்கப்பட்ட *ஆர்கியா* பேரினத்திற்கு மாற்றப்பட்டது.
# செதில் சிலம்பன்


**செதில் சிலம்பன்**(*Scaly chatterer*)(*ஆர்கியா அயல்மெரி*) என்பது லியோத்ரிச்சிடே குடும்பத்தில் உள்ள ஒரு பறவை சிற்றினம் ஆகும். இது வெற்றுக் கண் சிலம்பன் என்றும் அழைக்கப்படுகிறது. இது எத்தியோப்பியா, கென்யா, சோமாலியா மற்றும் தான்சானியா ஆகிய நாடுகளில் காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல உலர் புதர் நிலமாகும்.  

இந்த சிற்றினம் முன்பு துருடோயிடசு பேரினத்தில் வைக்கப்பட்டது. ஆனால் 2018-ல் விரிவான மூலக்கூறு தொகுதி வரலாற்று ஆய்வின் வெளியீட்டைத் தொடர்ந்து, புதிதாக தோற்றுவிக்கப்பட்ட *ஆர்கியா* பேரினத்திற்கு மாற்றப்பட்டது.
# யோசு இங்கிலிசு


**யோசுவா பாட்ரிக்கு இங்கிலிசு** (*Joshua Patrick Inglis*, பிறப்பு: 4 மார்ச் 1995) ஆத்திரேலியத் துடுப்பாட்ட வீரர் ஆவார். இவர் இலக்குக் காப்பாளராகவும், வலக்கை மட்டையாட்டத்திலும் விளையாடி வருகிறார்.  

யோசு இங்கிலிசு இங்கிலாந்தில் லீட்சு நகரில் பிறந்தார். தனது 14 -ஆவது அகவையில் குடும்பத்துடன் ஆத்திரேலியாவுக்குக் குடிபெயர்ந்தார். இவர் 2021 ஐசிசி ஆண்கள் இருபது20 உலகக்கிண்ணத்தை வென்ற ஆத்திரேலிய அணியில் இடபிடித்தார். ஆனால் அவர் அச்சுற்றில் எந்தவொரு போட்டியிலும் கலந்துகொள்ளவில்லை. ஆத்திரேலிய அணிக்காக 2022 பெப்ரவரியில் முதலாவது பன்னாட்டுப் போட்டியில் விளையாடினார்.  

## பன்னாட்டுப் போட்டிகள்
இங்கிலிசு தனது முதலாவது முதல்-தரப் போட்டியில் மேற்கிந்தியத் தீவுகள் அணிக்கு எதிராக 2015 திசம்பரில் விளையாடினார். 2021 மார்ச்சில், இங்கிலாந்தின் லெசுட்டர்சயர் கவுண்டி துடுப்பாட்டக் கழக அணியில் விளையாட ஒப்பந்தம் செய்தார். 2021 சூனில், தனது முதலாவது இ20 சதத்தை (103 * செசுட்டர்சயர் அணிக்காகப் பெற்றார்.  

2021 ஆகத்தில், 2021 ஐசிசி ஆண்கள் இருபது20 உலகக்கிண்ணத்திற்கான ஆத்திரேலிய அணியில் இணைக்கப்பட்டார். 2022 சனவரியில், இலங்கைக்கு எதிரான ஆத்திரேலியாவின் பன்னாட்டு இருபது20 அணியில் சேர்க்கப்பட்டார். தனது முதலாவது பன்னாட்டு இ20 போட்டியில் 2022 பெப்ரவரி 11 இல் இலங்கைக்கு எதிராக விளையாடினார். அதே மாதத்தில், பாக்கித்தான் அணிக்கு எதிரான பன்னாட்டு ஒருநாள் அணியில் சேர்க்கப்பட்டார். 2022 சூன் 22 இல், தனது முதலாவது பன்னாட்டு ஒருநாள் போட்டியில் இலங்கைக்கு எதிராக விளையாடினார். 2023 இல், ஒருநாள் உலகக்கிண்ணப் போட்டியில் விளையாடத் தேர்ந்தெடுக்கப்பட்டார்.
# பிராஞ்சேரி


**பிராஞ்சேரி** என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.  

## மக்கள்தொகை
2001 மக்கள்தொகை கணக்கெடுப்பின்படி, பிராஞ்சேரியில் 689 ஆண்கள் மற்றும் 663 பெண்கள் என மொத்தம் 1352 பேர் உள்ளனர்.
# பிலாக்குறிச்சி


**பிலாக்குறிச்சி** (*Pilakurichi*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள செந்துறை வட்டத்தில் உள்ள ஒரு கிராமம் ஆகும்.  

## மக்கள்தொகை
2011 மக்கள்தொகை கணக்கெடுப்பின்படி, பிலாக்குறிச்சியில் 1938 ஆண்கள் மற்றும் 2004 பெண்கள் என மொத்தம் 3942 பேர் உள்ளனர்.  

## நிலவியல்
பிலாக்குறிச்சி முந்திரி மரங்களால் சூழப்பட்ட கிராமம் ஆகும்.
# மல்லூர், அரியலூர்


**மல்லூர்** (*Mallur*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள அரியலூர் வட்டத்தில் உள்ள ஒரு கிராமம் ஆகும்.  

## மக்கள்தொகை
மக்கள்தொகை கண்க்கெடுப்பின்படி, மல்லூர் கிராமத்தில் 1314 பேர் உள்ளனர். இவர்களில் 651 பேர் ஆண்கள், 663 பேர் பெண்கள்.
# சென்னிவனம்


**சென்னிவனம்** (*Sennivanam*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள அரியலூர் வட்டத்தில் உள்ள ஒரு கிராமம் ஆகும்.  

## மக்கள்தொகை
ஆம் ஆண்டு மக்களதொகை கணக்கெடுப்பின்படி சென்னிவனம் கிராமத்தில் 1680 பேர் உள்ளனர். இதில் ஆண்கள் 790 பேரும் பெண்கள் 890 பேரும் ஆவர்.  

சென்னிவனத்தின் தென்பகுதியில் சிவன் கோயில் அமைந்துள்ளது.
# வடுகப்பாளையம்


**வடுகபாளையம்** (*Vadugapalayam*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள அரியலூர் வட்டத்தில் உள்ள ஒரு கிராமம் ஆகும். 2008ஆம் ஆண்டு புதிதாக உருவாக்கப்பட்ட அரியலூர் மாவட்டத்தின் ஒரு பகுதியாக மாறும் வரை இந்த கிராமம் பெரம்பலூர் மாவட்டத்தின் ஒரு பகுதியாக இருந்தது.  

## மக்கள்தொகை
மக்கள்தொகை கணக்கெடுப்பின்படி வடுகபாளையம், 969 ஆண்கள் 915 பெண்கள் என மொத்தம்1884 பேருடன் இருந்தது.
# கருப்பு ஆரஞ்சு ஈபிடிப்பான்


**கருப்பு ஆரஞ்சு ஈப்பிடிப்பான்** அல்லது **கருப்பு செம்பழுப்பு ஈப்பிடிப்பான்** (black-and-orange flycatcher or black-and-rufous flycatcher) என்பது பழைய உலக ஈப்பிடிப்பான் குடும்பத்தைச் சேர்ந்த ஒரு பறவை ஆகும். இது தென்னிந்தியாவின் மேற்குத் தொடர்ச்சி மலைளின் நடு மற்றும் தெற்குப் பகுதிகளான நீலமலை மற்றும் பழனி மலைத்தொடர்களில் வாழ்கிறது.  

## விளக்கம்

இது மேற்குத் தொடர்ச்சி மலைகளின் நீலகிரி, பழனி மேலும் அது தொடர்புடைய மலைத்தொடர்களின் உயரமான பகுதிகளில் முதன்மையாக காணப்படும் ஒரு பறவையாகும். ஆண் பறவையானது கறுப்புத் தலையுடன் கருப்பு இறக்கைகளுடனும் இருக்கும். பெண் பறவை கருப்பு நிறத்திற்கு பதிலாக அடர் பழுப்பு நிறத்தில் இருக்கும். மேலும் இலேசான கண் வளையம் உள்ளது. இவை பொதுவாக தனித்தனியாகவோ அல்லது இணையாகவோ காணப்படுகின்றன.  

இரண்டு வார வயதுடைய இளம் பறவை பழுப்பு ஆரஞ்சு நிறத்தில் வெண்மையான வாலடி மற்றும் அடிவயிற்றுடன் இருக்கும். தலையில் கருமையான கோடுகள் இருக்கும் மேலும் இறக்கைகள் பழுப்பு தோய்ந்த நீல நிறத்தில் காணப்படும். கண்ணைச் சுற்றி ஒரு வெளிர் வளையம் இருக்கும். மேலும் ஆரஞ்சு நிறத்தில் குட்டையான வால் இருக்கும். எட்டு வாரங்களுக்குப் பிறகு, தலை உச்சியில் பழுப்பு நிற இறகுத் திட்டுகளைத் தவிர, அவை கிட்டத்தட்ட முதிர்ந்த பறவைகளைப் போலவே தோன்றும்.  

## பரவலும் வாழ்விடமும்
இந்த பறவையின் முக்கிய வாழிடம் 1,500 மீ (4,900 அடி) உயரத்துக்கும் அதிக உயரமான பீடபூமி ஆகும். நீலகிரியின் பகுதிகளான, பழனி மலைகள், பிலிகிரிரங்க மலைகள் (பெல்லாஜி மற்றும் ஹொன்னமெட்டி), மற்றும் கண்ணன் தேவன் மலைகள் போன்றவை ஆகும். அவர்கள் இப்பறவைகள் திறந்த சோலைக்காடுகள் புல்வெளி வாழ்விடங்களில் அதிக இலைகள் கொண்ட மரங்கள் உள்ள பகுதிகளை விரும்புகின்றன. இனப்பெருக்க காலத்தில் 2.8 ஹெக்டேர் (6.9 ஏக்கர்) பரப்பிற்கு ஒரு இணை என்ற அடர்த்தியில் காணப்பட்டன. இது குறுகிய பகுதி சார்ந்த பறவை. இளம் பறவைகள் பரவுவதைத் தவிர இடம் சார்ந்த வேறு எந்த இடப்பெயர்வுகளும் குறிப்பிடப்படவில்லை. வடக்கே, குதுரைமுக தேசியப் பூங்கா மற்றும் பாபா புதன்கிரி மலைகள் மற்றும் தெற்கே அஷாம்பு மலைகள் வரையும் காணப்படுகின்றன. மகாராட்டிரம் மற்றும் இலங்கையில் இனங்கள் குறித்த சில பழைய பதிவுகள் சந்தேகத்திற்குரியனவாக கருதப்படுகின்றன. ) கீழே பறந்து பூச்சிகளை பிடித்து உண்கின்றன, மேலும் தரையில் இருந்தும் பூச்சிகளை எடுத்து உண்கின்றன. புதர்கள் சிறு செடிகள் ஆகியவற்றில் தரையில் இருந்து ஒரு மீட்டர் உயரத்துக்குள் பெண் பறவை கூடு கட்டும். பொதுவாக நிற புள்ளிகள் கொண்ட இரண்டு முட்டைகளை இடும். இளம் பறவைகள் பழுப்பு நிறமாகவும் புள்ளிகளுடனும் இருக்கும். இந்த கூடு புல், இலை முதலியவற்றால் ஒழுங்கற்ற கோப்பை வடிவில் கட்டப்படுகிறது. கூட்டின் வெளிப்புற விட்டம் சுமார் மற்றும் முட்டை குழி சுமார் விட்டம் மற்றும் ஆழமானது.  

இப் பறவைகள் அதிகாலையிலும் சாயங்காலத்திலுமே கூடுதலாக உணவு தேடுகின்றன. இந்த காலகட்டத்தில், இவை ஒரு மணி நேரத்திற்கு 100 பூச்சிகளைப் பிடிக்கின்றன, அதே சமயம் இடைப்பட்ட நேரத்தில் இவை பாதி திறனுடனே உணவு தேடுகின்றன.
# செம்பழுப்பு மார்பு ஈபிடிப்பான்


**செம்பழுப்பு மார்பு ஈப்பிடிப்பான்** ( *rufous-chested flycatcher* ) என்பது மஸ்கிகாபிடே குடும்பத்தைச் சேர்ந்த ஒரு பறவையாகும். இது புரூணை, இந்தோனேசியா, மலேசியா, தாய்லாந்து ஆகிய நாடுகளில் காணப்படுகிறது. இதன் இயற்கையான வாழ்விடங்கள் வெப்பமண்டல அல்லது வெப்பமண்டல ஈரமான தாழ்நில காடுகள் மற்றும் துணை வெப்பமண்டல அல்லது வெப்பமண்டல ஈரப்பதமான மலைக் காடுகள் ஆகும். இது வாழ்விட இழப்பால் அச்சுறுத்தலுக்கு உள்ளாகியுள்ளது.  

இதன் முன்னாள் துணையினமான *ஃபிசெடுலா டுமெடோரியா ரைடெலி* இப்போது முழு தனி இனமாக - தனிம்பார் ஈபிடிப்பான் என்ற பெயரில் அறியப்படுகிறது.
# அலகொடை


**அலகொடை** (*Alagoda*) இலங்கையில் உள்ள ஒரு ஊர். இது மத்திய மாகாணத்தின் கண்டி மாவட்டத்தினுள் அளவத்துகொடை செல்லும் பாதையில் பலிப்பனைக்கு அருகில் அமைந்துள்ளது.  

## வரலாறு
ஆர்ச்சிபோல்டு கேம்பெல் லோரி என்பவர் மாகாணத்திற்கான 1896 வர்த்தமானியில், அலகொடை, மடதெனியப் பகுதி மக்கள் நல்ல குணம் கொண்டவர்கள் அல்ல என்று எழுதுகிறார்.  

## மக்கட்தொகை
# சாம்பரா


**சாம்ப்ரா** (*Sambra*) இந்தியாவின் கர்நாடக மாநிலத்தில் உள்ள பெல்காம் நகரில் உள்ள ஒரு புறநகர்ப் பகுதியாகும். இப்பகுதி கர்நாடகாவின் பெல்காம் மாவட்டத்தில் பெல்காம் தாலுக்காவில் அமைந்துள்ளது. பெல்காம் நகரத்திற்கு சேவை செய்யும் உள்நாட்டு விமான நிலையமான பெல்காம் விமான நிலையம் இங்கு உள்ளது.  

## மக்கள் தொகையியல்
2017 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, சாம்பரா நகரத்தில் 6188 ஆண்கள் மற்றும் 4567 பெண்கள் என மொத்தமாக 10755 மக்கள் வசித்தனர்.  

## விமானப்படை பயிற்சி மையம்
பெல்காமில் உள்ள சாம்பரா நகரத்தில் இந்திய விமானப்படையின் பறத்தல் அல்லாத விமானப்படை பயிற்சி மையம் ஒன்று உள்ளது.  

## கல்வி
விமானப்படை வீரர்களின் குழந்தைகளுக்கு கல்வி வழங்க சாம்பரா கேந்திரிய வித்யாலயா (மத்திய பள்ளி) ஒன்றும் இங்கு உள்ளது.  

## இவற்றையும் காண்க
- பெல்காம்
- கர்நாடக மாவட்டப் பட்டியல்
# டேனிலோ சபோலோட்னி


| honorific_suffix =  
| native_name = Дани́ло Кири́лович Заболо́тний  
| native_name_lang = ur  
| image = Заболотний Данило.jpg  
| image_size =  
| alt =  
| caption =  
| birth_date =  
| birth_place = சோபோடர்கா (தற்போது , வின்னிட்சியா ஒப்லாஸ்ட், உக்ரைன்)
# அய்யன் அலி



**அய்யன் அலி** என்பவர் ஒரு பாக்கித்தான் சேர்த்த வடிவழகியும் பாடகியும் ஆவார். இவர் 2010-ல் வடிவழகி தொழில் செய்யத் தொடங்கினார் *வளர்ந்து வரும் சிறந்த பெண் மாடல்* என்ற பட்டத்தை வென்றார். இவர் *லக்ஸ் ஸ்டைல்* விருதுகளுக்கு நான்கு முறை பரிந்துரைக்கப்பட்டார். 2013 ஆம் ஆண்டில், இவர் "அய்யன்" என்று பகிரங்கமாக தன்னை குறிப்பிடப்படுவதை மட்டுமே விரும்புவதாகவும், "அய்யன் அலி" என்று குறிப்பிடுவதை நான் விரும்பப்படுவதில்லை என்பதை தெரிவித்தார்.  

## தொழில்
அய்யன் தனது பதினாறு வயதில் வடிவழகியாக தனது வாழ்க்கையைத் தொடங்கினார். இவர் 2010-ல் வடிவழகி தொழில் செய்யத் தொடங்கினார் *"வளர்ந்து வரும் சிறந்த பெண் மாடல்*" என்ற பட்டத்தை வென்றார். இவர் *லக்ஸ் ஸ்டைல்* விருதுகளுக்கு நான்கு முறை பரிந்துரைக்கப்பட்டார். ஹசன் ஷெஹர்யார் யாசின், கர்மா, சின்யெரே மற்றும் குல் அகமது போன்ற ஆடை வடிவமைப்பாளர்களுடன் இணைந்து இவர் பணிபுரிந்துள்ளார்.
# காட்மியம் தெலூரைட்டு



**காட்மியம் தெலூரைட்டு** (*Cadmium tellurite*) என்பது CdTeO<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். காட்மியத்தின் தெலூரைட்டு உப்பாக இது வகைப்படுத்தப்படுகிறது.  

## தயாரிப்பு
அம்மோனியாவில் உள்ள காட்மியம் சல்பேட்டு மற்றும் சோடியம் தெல்லூரைட்டு இரண்டையும் சேர்த்து வினை புரியச் செய்தால் காட்மியம் தெல்லூரைட்டைத் தயாரிக்கலாம்.  

## பண்புகள்
காட்மியம் தெலூரைட்டு நிறமற்ற திடப்பொருளாகும்.
# பெட்போர்டு அரசவால் ஈப்பிடிப்பான்


**பெட்போர்டு அரசவால் ஈப்பிடிப்பான்** (*தெரப்சிபோன் பெட்போர்டி*) என்பது *மொனார்சிடே* குடும்பத்தில் உள்ள ஒரு வகை பறவை சிற்றினம் ஆகும். இது காங்கோ மக்களாட்சிக் குடியரசில் மட்டுமே காணப்படும் அகணிய உயிரி.  

## வாழிடம்
பெட்போர்டு அரசவால் ஈப்பிடிப்பானின் இயற்கையான வாழ்விடங்கள் மிதவெப்பமண்டல அல்லது வெப்பமண்டல உலர் காடுகள், மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் துணை வெப்பமண்டல அல்லது வெப்பமண்டல ஈரமான மலைக் காடுகள் ஆகும். இது வாழ்விட இழப்பால் அச்சுறுத்தப்படுகிறது.  

## வகைப்பாட்டியல்
பெட்போர்டு அரசவால் ஈப்பிடிப்பான் முதலில் *திரோகோசெர்கசு* பேரினத்தின் கீழ் விவரிக்கப்பட்டது. மாற்றுப் பெயர்களில் **பெட்போர்டு டுயூக் ஈப்பிடிப்பான்** மற்றும் **செவ்வயிற்று ஈப்பிடிப்பான்** ஆகியவை அடங்கும். பிந்தியது *தெரப்சிபோன் ரூபிவென்டர்* என்ற பெயரின் இனத்துடன் குழப்பமடையக்கூடாது.
# சீசியம் பெர்டெக்னிடேட்டு



**சீசியம் பெர்டெக்னிடேட்டு** (*Caesium pertechnetate*) என்பது CsTcO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சீசியத்தின் பெர்டெக்னிடேட்டு உப்பாக இது வகைப்படுத்தப்படுகிறது.  

## தயாரிப்பு
சீசியம் கார்பனேட்டுடன் அமோனியம் பெர்டெக்னிடேட்டைச் சேர்த்து வினைபுரியச் செய்தால் சீசியம் பெர்டெக்னிடேட்டு உருவாகிறது.:
# செம்பழுப்பு குத ஈப்பிடிப்பான்



**செம்பழுப்பு குத ஈப்பிடிப்பான்** (*Rufous-vented paradise flycatcher*)(*தெரப்சிபோன் ருபோசினேரியா*) என்பது *மொனார்கிடே* குடும்பத்தில் உள்ள ஒரு பறவை சிற்றினம் ஆகும். இது தெற்கு கேமரூனிலிருந்து கிழக்கு மற்றும் மத்திய காங்கோ மக்களாட்சிக் குடியரசு மற்றும் வடமேற்கு அங்கோலா வரை காணப்படுகிறது. இந்த சிற்றினம் மரபணு ரீதியாக ஆப்பிரிக்க அரசவால் ஈப்பிடிப்பான் பறவையின் கலப்பினமாகும். இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல சதுப்புநிலங்கள் மற்றும் புதர் அதிகமாகக் காணப்படும் ஈரநிலங்கள் ஆகும்.
# கிசோர் தாபா



**கிசோர் தாபா** (*Kishore Thapa*) ஒரு இந்திய அரசியல்வாதி. இந்திய தேசிய காங்கிரசின் உறுப்பினராக 1974, 1980 மற்றும் 1984 மணிப்பூர் சட்டமன்றத் தேர்தலில் காங்போக்பி தொகுதியில் இருந்து மணிப்பூர் சட்டமன்றத்திற்குத் தேர்ந்தெடுக்கப்பட்டார். பின்னர், இவர் சமதா கட்சியில் (இப்போது அதன் தலைவர் உதய் மண்டல் தலைமையில்) சேர்ந்தார்.
# மாலிகய்யா வெங்கையா குட்டேதார்



**மாலிகய்யா வி குட்டேதார்** (*Malikaiah V Guttedar*) (பிறப்பு 13 மே 1956) குல்பர்கா மாவட்டத்தில் உள்ள அப்சல்பூர் நகரத்தை பிரதிநிதித்துவப்படுத்தும் கர்நாடக சட்டமன்றத்தின் இந்திய உறுப்பினர் ஆவார். கர்நாடக அரசின் முன்னாள் அமைச்சரும், குல்பர்கா மாவட்டத்தைச் சேர்ந்த மூத்த தலைவருமான இவர் இந்திய தேசிய காங்கிரசு கட்சியில் உறுப்பினராக இருந்தார். பின்னர் 2018 இல் பாஜகவில் சேர்ந்தார் 2018 கர்நாடக சட்டப்பேரவைத் தேர்தலில் எம். ஒய். பாட்டீலுக்கு எதிராக இவர் தோல்வியடைந்தார்.
# ஜீன் கபானிசு


**ஜீன் லூயிசு கபானிசு** (*Jean Cabanis*)(8 மார்ச் 1816 - 20 பிப்ரவரி 1906) ஓர் செருமனிய பறவையியலாளர் ஆவார்.  

கபானிசு பெர்லினில் பிறந்து பிரான்சில் குடிபெயர்ந்த பழைய ஹுகுனோட் குடும்பத்தினைச் சார்ந்தவர். இவரது ஆரம்பக்கால வாழ்க்கை பற்றி அதிகம் அறியப்படவில்லை. இவர் 1835 முதல் 1839 வரை பெர்லின் பல்கலைக்கழகத்தில் படித்துள்ளார். பின்னர் வட அமெரிக்காவிற்குச் சென்றார். 1841-ல் அதிக அளவிலான இயற்கை வரலாற்று சேகரிப்புடன் திரும்பினார். இவர் பெர்லின் இயற்கை வரலாற்று அருங்காட்சியகத்தின் உதவியாளராகவும் பின்னர் இயக்குநராகவும் பணியாற்றியுள்ளார் (இந்த நேரத்தில் இது பெர்லின் பல்கலைக்கழக அருங்காட்சியகமாக இருந்தது). இவருக்கு முன் இப்பொறுப்பினை மார்ட்டின் லிச்சென்ஸ்டீன் வகித்து வந்தார். இவர் 1853-ல் *ஜர்னல் பார் ஆர்னிதோலஜியை* (பறவையியல் ஆய்விதழ்) நிறுவினார். அடுத்த நாற்பத்தொரு ஆண்டுகளுக்கு இதன் தொகுப்பாசிரியராக இருந்தார். இவருக்குப் பிறகு இவரது மருமகன் அன்ரன் ரெய்ச்செனோவ் இப்பதவியினை ஏற்றார்.  

கபானிசு பிரெட்ரிக்ஷாகனில் பிப்ரவரி மாதம் 1906ஆம் ஆண்டு இறந்தார்.  

கபானிசு காட்டுச்சில்லை *எம்பெரிசா கபனிசி*, கபானிசு முள்வால் *சினாலாக்சிசு கபனிசி*, அசூர்-ரம்ப்ட் டானேஜர் *போசிலோசுட்ரெப்டசு கபானிசி* மற்றும் கபானிசு பச்சைபுல் *பிலாசுட்ரெபசு கபானிசி* உட்படப் பல பறவைகளுக்கு இவரது பெயரிடப்பட்டது.
# ஜுன்னிலால் வர்மா



**ஜுன்னிலால் வர்மா** ( **ஜூன்னி லால் வர்மா** அல்லது **ஜே.எல். வர்மா** ) (Jhunnilal Verma) ஒரு இந்திய வழக்கறிஞர் மற்றும் மத்தியப் பிரதேசத்தைச் சேர்ந்த அரசியல்வாதி ஆவார். இவர் புந்தேல்கண்ட் தாமோ பகுதியைச் சேர்ந்த சுதந்திரப் போராட்ட வீரர் ஆவார்.  

1933 டிசம்பரில், ஜி. எஸ். சிங்காய் இறந்ததால் ஏற்பட்ட வெற்றிடத்தை நிரப்ப வர்மா மத்திய மாகாணங்கள் மற்றும் பெராரின் சட்ட மேலவைக்கு போட்டியின்றித் தேர்ந்தெடுக்கப்பட்டார். இவர் தமோ மாவட்டம் அல்லாத முகமதின் கிராமப்புற தொகுதியை பிரதிநிதித்துவப்படுத்தினார். 1936-ஆம் ஆண்டில் இவர் இன்னும் இருந்தார்.  

சௌகோர் பல்கலைக்கழகத்தை நிறுவிய போது இவர் டாக்டர். ஹரி சிங் கௌர் மற்றும் தாமோ டிகிரி கல்லூரியின் நிறுவனர் ஆகியோருடன் குழுவில் இருந்தார். ஜே.எல். வர்மா சட்டக் கல்லூரி, டாக்டர் ஹரி சிங் கவுர் பல்கலைக்கழகத்துடன் இணைந்த சட்டப் பள்ளிக்கு அவரது நினைவாகப் பெயரிடப்பட்டது. அவர் *பாரத தர்ஷன்* மற்றும் *கர்ம் சன்யாசி கிருஷ்ணா ஆகிய* இரண்டு புத்தகங்களை எழுதினார்.<sup>&#x5B; *<span title="This claim needs references to reliable sources. (February 2019)">மேற்கோள் தேவை</span>* &#x5D;</sup>
# கிரிசன் தத் சுல்தான்புரி



**கிரிசன் தத் சுல்தான்புரி** (*Krishan Dutt Sultanpuri*) ஒரு இந்திய அரசியல்வாதி ஆவார். இந்திய தேசிய காங்கிரசின் உறுப்பினராக 1980, 1984, 1989, 1991, 1996 மற்றும் 1998 ஆம் ஆண்டுகளில் இமாச்சலப் பிரதேசத்தின் சிம்லா தொகுதியில் இருந்து இந்திய நாடாளுமன்றத்தின் கீழ் சபைக்கு மக்களவைக்குத் தேர்ந்தெடுக்கப்பட்டார். இவர் 1972 இல் சோலனில் இருந்து இமாச்சலப் பிரதேச சட்டமன்ற உறுப்பினராக சுயேச்சை வேட்பாளராக இருந்தார். இவர் இமாச்சலப் பிரதேசத்தின் கோலி இனத்தைச் சேர்ந்தவர் மற்றும் முன்னாள் இந்திய குடியரசுத் தலைவர் ராம்நாத் கோவிந்துக்கு நெருக்கமானவராக இருந்தார்.
# முகமது அயாத்



**முகமது அயாத்** (*Mohammad Hayat*) (பிறப்பு: சூலை 15, 1942, ஹிந்தி: मोहम्मद हयात) ஒரு இந்திய அரசியல்வாதி ஆவார். இவர் 1993 உத்தரப் பிரதேச சட்டப் பேரவைத் தேர்தல் மூலம் உத்தரப் பிரதேச சட்டமன்றத்திற்குத் தேர்ந்தெடுக்கப்பட்டார். இவர் ஜனதா தளம் (யு) உறுப்பினராக உத்தரபிரதேச சட்டமன்ற உறுப்பினரானார்.  

## அரசியல் வாழ்க்கை
அயாத் முதன்முதலில் 1974 ஆம் ஆண்டு அம்ரோஹா சட்டமன்றத்தில் இருந்து இந்திய தேசிய காங்கிரசு கட்சி அளித்த வாய்ப்பில் உத்தரபிரதேச சட்டமன்ற உறுப்பினராகத் தேர்ந்தெடுக்கப்பட்டார். அம்ரோகாவில் நடந்த நெசவாளர் இயக்கத்தில் பங்கேற்றார்.
# கே. அசுங்பா சங்கதம்


**கே. அசுங்பா சங்கதம்** (*K. Asungba Sangtam*) ஒரு இந்திய அரசியல்வாதி, சமூக சேவகர் மற்றும் நாகாலாந்திலிருந்து மக்களவையின் முன்னாள் உறுப்பினர் ஆவார். இவர் நாகாலாந்து மக்களவைத் தொகுதியை பிரதிநிதித்துவப்படுத்தும் பன்னிரண்டாவது மற்றும் பதின்மூன்றாவது மக்களவை உறுப்பினராக இருந்தார்.  

## சுயசரிதை
வடகிழக்கு இந்திய மாநிலமான நாகாலாந்தில் உள்ள துயன்சாங் மாவட்டத்தில் உள்ள சாரு என்ற கிராமத்தில் 27 சூலை 1945 இல் பிறந்தார். இவர் தனது பள்ளிக் கல்வியை சில்லாங்கில் உள்ள செயின்ட் எட்மண்ட் பள்ளியில் பயின்றார் (1962). மேலும், 1964-ஆம் ஆண்டில் ஷில்லாங்கில் உள்ள செயின்ட் எட்மண்ட் கல்லூரியில் தனது பல்கலைக்கழகத்திற்கு முந்தைய படிப்பை முடித்தார். தில்லியில் உள்ள செயின்ட் இசுடீபன் கல்லூரியில் தனது பட்டப்படிப்பைத் தொடங்கிய இவர், நாகாலாந்தில் உள்ள மோகோக்சுங்கில் உள்ள பசல் அலி கல்லூரியில் 1970 இல் முடித்தார். இவர் இந்திய தேசிய காங்கிரசுடன் இணைந்தார். இவர் நாகாலாந்து பிரதேச காங்கிரசு கமிட்டியின் உறுப்பினராக இருந்தார். 1987-ஆம் ஆண்டில் இணைச் செயலாளராகவும், 1989-ஆம் ஆண்டில் செயலாளராகவும் பணியாற்றினார், ஆனால் 2014-ஆம் ஆண்டில் பதவி விலகினார். மக்களவையில் நாடாளுமன்ற உறுப்பினராக இருந்த காலத்தில், தகவல் தொடர்புக் குழுவின் உறுப்பினராகவும், வேளாண் அமைச்சகத்தின் ஆலோசனைக் குழுவின் உறுப்பினராகவும் பணியாற்றினார். 2004 மற்றும் 2009 பொதுத் தேர்தல்களிலும் போட்டியிட்டார், ஆனால் தோல்வியடைந்தார். 2009 ஆம் ஆண்டில், பொது விவகாரங்களில் இவர் ஆற்றிய பங்களிப்பிற்காக இந்திய அரசு இவருக்கு நான்காவது உயரிய குடிமகன் விருதான பத்மசிறீ விருதை வழங்கியது.  

இவர் 2005 ஆம் ஆண்டு முதல் தில்லியின் *பாப்டிஸ்ட் சர்ச் டிரஸ்ட் அசோசியேஷன்* (BCTA), பிஎம்எஸ் வேர்ல்ட் மிஷனின் கூட்டமைப்பின் தலைவராக இருந்து வருகிறார், அவர் யாஷிலா அசுங்கை மணந்தார் மற்றும் இரண்டு மகன்கள் மற்றும் இரண்டு மகள்கள் உள்ளனர்.
# தேவேந்திர சிங் பாப்லி



**தேவேந்தர் சிங் பாப்லி** (*Devender Singh Babli*) ஜனநாயக ஜனதா கட்சியைச் சேர்ந்த இந்திய அரசியல்வாதி ஆவார். இவர் 28 டிசம்பர் 2021 அன்று அரியானா அரசாங்கத்தில் அமைச்சராக தேர்ந்தெடுக்கப்பட்டார். இவர் 24 அக்டோபர் 2019 அன்று தோஹானாவில் இருந்து அரியானா சட்டமன்ற உறுப்பினராகத் தேர்ந்தெடுக்கப்பட்டார்  

தேவேந்தர் சிங் பாப்லி 1,00,621 வாக்குகள் பெற்று பாரதிய ஜனதா கட்சி வேட்பாளரும் மாநில கட்சி தலைவருமான சுபாஷ் பராலாவை 52,302 வாக்குகள் வித்தியாசத்தில் தோற்கடித்தார். வெற்றி வித்தியாசம் மாநிலத்தில் எந்த ஒரு வேட்பாளரும் பெற்ற இரண்டாவது அதிகபட்ச மதிப்பெண் ஆகும்.  

28 டிசம்பர் 2021 அன்று, அரியானாவில் கேபினட் அமைச்சராக தேவேந்திர சிங் பப்லி பதவியேற்றார்.  

மாநில அமைச்சராக (சுயேச்சைப் பொறுப்பு), பாப்லி இரண்டு இலாகாக்களை வைத்திருக்கிறார். இவருக்கு வளர்ச்சி மற்றும் பஞ்சாயத்துகள் துறையின் பொறுப்பு வழங்கப்பட்டுள்ளது, இது முன்னர் துணை முதல்வர் துஷ்யந்த் சவுதாலாவால் வகித்தது, மேலும் அவர் தொல்லியல் மற்றும் அருங்காட்சியகத் துறையின் தலைவராகவும் உள்ளார்.
# பால்முகுந்த் கௌதம்



**பால்முகுந்த் சிங் கௌதம்** (*Balmukund Singh Gautam*) மத்திய பிரதேச மாநிலத்தைச் சேர்ந்த இந்திய அரசியல்வாதி ஆவார். இந்திய தேசிய காங்கிரசின் உறுப்பினரான இவர், மத்தியப் பிரதேச சட்டமன்ற உறுப்பினராக (மத்தியப் பிரதேச விதான் சபா) தார் தொகுதிக்கான உறுப்பினராகப் பணியாற்றினார்.  

## அரசியல் வாழ்க்கை
பால்முகுந்த் சிங் கௌதம் இந்தியாவின் மிகப்பெரிய அரசியல் கட்சியான இந்திய தேசிய காங்கிரசின் உறுப்பினர் ஆவார். இவர் தார் மாவட்ட காங்கிரசு குழுவின் தலைவராக உள்ளார்.  

இவர் 2008 ஆம் ஆண்டு மத்தியப் பிரதேச சட்டப் பேரவைத் தேர்தலில் தார் சட்டமன்றத் தொகுதியில் இருந்து காங்கிரஸ் வேட்பாளராகப் போட்டியிட்டார், ஆனால் பாரதிய ஜனதா கட்சியின் (BJP) நீனா வர்மாவுக்கு எதிராக நியாயமற்ற முறையில் தோல்வியடைந்தார். முதல் வாக்கு எண்ணிக்கையில் கௌதம் இரண்டு வாக்குகள் வித்தியாசத்தில் வெற்றி பெற்றார். வர்மாவின் 50,505 வாக்குகளுக்கு எதிராக அவர் 50,507 வாக்குகளைப் பெற்றார். வர்மாவும் இவரது கட்சியினரும் வாக்குகளை மீண்டும் எண்ணும்படி கேட்டுக் கொண்டனர். மேலும், இவர் ஒரு வாக்கு வித்தியாசத்தில் வெற்றி பெற்றதாக அறிவிக்கப்பட்டார்.  

இவர் மிகவும் நம்பிக்கையுடன் இருந்தார் மற்றும் 2009-ஆம் ஆண்டில் மத்திய பிரதேச உயர் நீதிமன்றத்தில் வர்மாவின் தேர்தல் மற்றும் மறு எண்ணும் செயல்முறையை சவால் செய்தார். தபால் ஓட்டுகளை எண்ணுவதில் முறைகேடு நடந்துள்ளதாக மனு தாக்கல் செய்தார். உயர் நீதிமன்றத்தின் இந்தூர் பெஞ்ச் கெளதமுக்கு ஆதரவாக தீர்ப்பளித்தது மற்றும் மக்கள் பிரதிநிதித்துவச் சட்டத்தின் விதிகளுக்கு இணங்காததன் அடிப்படையில் வர்மாவின் தேர்தல் செல்லாது என்று அறிவித்தது. கவுதமுக்கு எதிராக வர்மா தாக்கல் செய்த மறுசீராய்வு மனுவை பெஞ்ச் நிராகரித்தது. இவர் நீதிமன்றத்தால் தேர்ந்தெடுக்கப்பட்டதாக அறிவிக்கப்பட்டு 24 செப்டம்பர் 2013 அன்று பதவிப் பிரமாணம் செய்து கொண்டார்  

நவம்பர் 5, 2013 அன்று, அகில இந்திய காங்கிரஸ் கமிட்டி, 2013 மாநில சட்டப் பேரவைத் தேர்தலுக்கான தார் தொகுதியில் இருந்து கட்சியின் வேட்பாளராக கெளதமை அறிவித்தது. நவம்பர் 25 அன்று தேர்தல் நடைபெற்றது. இவரது வேட்புமனுவை சில காங்கிரஸ் தலைவர்கள் எதிர்த்தனர். இவர் 11,482 வாக்குகள் வித்தியாசத்தில் நீனா வர்மாவிடம் தோல்வியடைந்தார்.  

## கைது
3 ஆகத்து 2003 அன்று இராசத்தான் காவல்துறை, பில்வாராவின் சுபாஷ் நகரில் ஒரு டேங்கரை சட்டவிரோத மதுபானம் கொண்டு சென்றதற்காக பறிமுதல் செய்து, கௌதம் மற்றும் அவரது தம்பி ராகேஷ் சிங் உட்பட ஐந்து பேர் மீது ராஜஸ்தான் கலால் சட்டத்தின் கீழ் வழக்கு பதிவு செய்தது. தர் மற்றும் ஜாபுவா காவல்துறையினரின் உதவியுடன் ராஜஸ்தான் காவல்துறையினரால் 11 டிசம்பர் 2012 அன்று பீதாம்பூரில் உள்ள ஒரு உணவகத்தில் இருந்து கெளதம் கைது செய்யப்பட்டார். இவரது சகோதரர் தார், கந்த்வா மற்றும் டெல்லி காவல்துறையின் உதவியுடன் 15 ஏப்ரல் 2012 அன்று டெல்லியில் இருந்து கைது செய்யப்பட்டார்.
# கோனேரு ரங்கா ராவ்



**கோனேரு ரங்கா ராவ்** (*Koneru Ranga Rao*) இந்தியாவைச் சேர்ந்த ஓர் அரசியல்வாதியாவார். 1936 ஆம் ஆண்டு சூலை மாதம் 26 ஆம் தேதியன்று இவர் பிறந்தார். காங்கிரசு கட்சியை சேர்ந்த இவர் ஆந்திரப் பிரதேசத்தின் துணை முதல்வராக இருந்தார்.  

## ஆரம்ப கால வாழ்க்கை
கோனேரு ரங்கா ராவ் ஆந்திர மாநிலம் விசயவாடாவில் உள்ள குடவல்லியில் பிறந்த ஒரு தலித் தலைவராவார். இவர் ஒரு பி.ஏ. பட்டதாரியாக அறியப்படுகிறார்.  

## அரசியல் வாழ்க்கை
கோனேரு ரங்கராவ் தனது கிராமமான குண்டவல்லியின் சர்பஞ்சாக தேர்ந்தெடுக்கப்பட்டு 20 ஆண்டுகள் அந்த கிராமத்தில் பணியாற்றினார்.  

கானிபாடு தொகுதியில் இருந்து ஆந்திரப் பிரதேச சட்டப் பேரவைக்கு தேர்ந்தெடுக்கப்பட்டு சமூக நலத்துறை அமைச்சரானார். திருவூர் தொகுதியில் இருந்து இரண்டு முறை தேர்ந்தெடுக்கப்பட்டார். நகராட்சி வளர்ச்சி, அறநிலையத்துறை அமைச்சராகவும் பணியாற்றினார். கோட்லா விசய பாசுகர ரெட்டி ஆட்சியின் போது கோனேரு ரங்கா ராவ் துணை முதல்வராக இருந்தார்.  

## இறப்பு
கோனேரு ரங்க ராவ் 2010 ஆம் ஆண்டு மார்ச்சு மாதம் 15 ஆம் தேதியன்று இறந்தார்  

## தனிப்பட்ட வாழ்க்கை
கோனேரு ரங்கராவ் திருமணமாகி நான்கு குழந்தைகளைப் பெற்றார். முன்னாள். நாடாளுமன்ற உறுப்பினர் மல்லு ரவி இவரது மருமகன் என்றும் அறியப்படுகிறது.
# வெள்ளை வயிற்று நீல ஈபிடிப்பான்



**வெள்ளை வயிற்று நீல ஈபிடிப்பான்** ( *White-bellied blue flycatcher* ) என்பது குருவி வரிசையைச் சேர்ந்த பழைய உலக ஈப்பிடிப்பான் குடும்பத்தின் ஒரு சிறிய பறவையாகும். இது தென்மேற்கு இந்தியாவின் மேற்குத் தொடர்ச்சி மலைகளில் (நீலகிரி உட்பட) வாழும் அகணிய உயிரி ஆகும். ஆண் பறவைகளின் உடலின் வயிறு நீங்கிய பிற பகுதிகள் நீலமாகவும் வயிறு மட்டும் சாம்பல் கலந்த வெண்மையாக இருக்கும். பெண் பறவைகளின் மார்பு சாம்பல் தோய்ந்த வெண்மையாகவும், முகம் வெள்ளையாகவும், உடலின் மேற்பகுதி கருஞ்சிவப்புத் தோய்ந்த ஆலிவ் பழுப்பாகவும் இருக்கும்.  

## விளக்கம்

இந்த ஈபிடிப்பான் சுமார் நீளமும், நீளமான அலகும் கொண்டது. இது அடர்ந்த காடுகளின் நிழலில் தாழ்வான புதர்களிடையே உணவு தேடுகிறது. சிறு கிளைகளில் அமர்ந்து பூச்சிகளைத் தொடர்ந்து மறந்து பிடித்து மீண்டும் வேறொரு கிளையில் வந்து அமரும். ஆண் பறவை பொதுவாக கருநீல ஊதா நிறத்தில் இருக்கும். புருவம் நெற்றி போன்றவை கடல் நீல நீல நிறம். கண்-அலகு இடைப்பகுதியும், முகமும் அடர் சாம்பல் நிறத்தில் இருக்கும். வயிறு வெண்மையானது. பெண் பறவையில் உடலின் மேற்பகுதி கருஞ்சிவப்புத் தோய்ந்த ஆலிவ் பழுப்பாக இருக்கும். தொண்டை ஆரஞ்சு செம்பழுப்பாகவும் மார்பும் வயிறும் சாம்ல் தோய்ந்த வெண்மையாகவும் வால் கருஞ்சிவப்புப் புற இறகுகளோடு பழுப்பு நிறமாகவும் இருக்கும். இதற்கு கருப்பு வெள்ளை வால் அமைப்பு இல்லாதது மற்ற ஈபிடிப்பான் பறவைகளிடமிருந்து வேறுபடுத்தி அறியதக்கதாக உள்ளது. குறைந்த வெளிச்சத்தில் பழனி மலைகளில் காணும்போது குட்டை இறக்கையனுடன் சேர்த்துக் குழப்பமேற்படலாம்.  

## பரவல்

வெள்ளை வயிற்று நீல ஈபிடிப்பான் பறவையானது, அடர்ந்த காடுகளிலும், சோலைக்காடுகளிலும் மகாபலீசுவரிலிருந்து தெற்கே மேற்குத் தொடர்ச்சி மலைகள் வழியாக நீலகிரி மற்றும் பிலிகிரிரங்கன் மலைகள் வரை பரவி, தென் தமிழ்நாடு மற்றும் கேரளா வரை பரவியுள்ளது. இது முக்கியமாக நீலகிரியில் மலையடிவாரத்திலிருந்து சுமார் 1700 மீ வரையிலான மலைக்காடுகளில் காணப்படுகிறது.  

## நடத்தையும் சூழலியலும்
வெள்ளை வயிற்று நீல ஈபிடிப்பான் அமைதியாகவும், பரபரப்பற்றதாகவும் இருக்கும், முக்கியமாக வன விதானத்திற்குக் கீழே இருண்ட நிழலில் உணவு தேடுகிறது. நெருக்கத்தில் மட்டும் கேட்கக்கூடிய பாடல் ஒலியை எழுப்புகின்றன. இவை பொதுவாக தனித்தனியாகவோ அல்லது இணையாகவோ காணப்படுகின்றன, மேலும் இவை பெரும்பாலும் இரைதேடும் பிற பறவைப் பட்டாளங்களோடு சேர்ந்து உணவு தேடும்.  

இதன் இனப்பெருக்க காலம் பெப்ரவரி முதல் செப்டம்பர் வரை, குறிப்பாக பருவமழைக் காலத்தின் போது ஆகும். வேர், புல், மரக்காளான் முதலியவற்றால் பாசியினைப் புறத்தில் வைத்து பெரும் போக்காகக் கோப்பை வடிவான கூடு அமைக்கும். காய்ந்து போன பெரிய மரங்களில் காணப்படும் பொந்துகளிலோ ஆழ்ந்த புதர்களிலோ கூடுகளைக் காண இயலும். பொதுவாக நான்கு முட்டைகளை இடும். முட்டைகள் கடல் பச்சை நிறமாக சாக்லெட் பழுப்பு கரும் பழுப்புக் கறைகளுடன் காட்சியளிக்கும்.  

## மேற்கோள்